捲筒紙報版膠印機的摺頁裝置
**印刷**係指將圖像或文字原稿迅速大量複製嘅一種技術。通常係用印刷機將油墨印響紙張上，佢係出版嘅基本組成部分。印刷機係能夠響承印物上印刷嘅機械。喺中國，印刷術被稱為中國古代四大發明之一，佢嘅出現對文化知識嘅傳播起咗重要作用。

今日嘅書通常採用膠印嘅技術來印刷，有時亦採用凸版印刷（主要用嚟印報紙或目錄冊，但比較少有）。

歷史
--

西元868年唐代嘅金剛般若波羅蜜經
### 古代印刷術

印刷術最早可以追溯到公元前三千年兩河流域一帶用滾筒印章印刷，主要用嚟做裝飾品同巫術。

喺中國，係由拓石同埋蓋印兩種方法逐步發展而合成嘅，係經過好長時間，累積好多人嘅經驗而成嘅，係人類智慧嘅結晶。從現存最早文獻同埋最早嘅印刷實物嚟睇，中國雕版印刷術係喺西元7世紀出現嘅，即唐朝初期。

響埃及發掘出來嘅印響紙草紙，羊皮紙上嘅雕版印刷品，時間上至公元900年。

* 西元7世紀，唐朝初期出現雕版印刷。
* 宋仁宗慶曆年間（1041-1049），畢昇發明膠泥活字版。
* 元代科學家王禎（1260-1330）發明木活字版（亦有人支持宋代就有木要活字本，而且提出咗幾種版本加以證明。其中不時俾人提到嘅係被稱為宋本活字本嘅《毛詩》。由於該書嘅《唐風•山有樞》篇內嘅一版中「自」字係橫排，完全可以證明係活字版，但無法證明係宋活字本。
* 中國關於金屬活字嘅早期記載，喺元代科學家王禎（1260-1330）響《造活字印書法》（1298）中談到：「近世又鑄錫作字，以鐵條貫之，作行，嵌於盔內，界行印書，但上項字樣，難以使墨，率多印壞，所以不能久行。」
* 元朝已有雙色紅、黑套印嘅書。
* 明朝時期，出現咗雙色、四色套印嘅印刷品，可以印出多層次嘅彩色印刷品。
* 德國約翰內斯•古騰堡（1397-1468）發明鉛活字版。
* 十九世紀初期，改良鉛活字製作技術並傳播至世界各地。
* 1804年，英人士坦荷（Earl of Stanbope）針對活字版弊，發明泥型鉛版印刷術。
* 1829年，法國人謝羅發明紙型鉛版印刷術。
* 1855年，法國人M.Cillot發明照相銅鋅版印刷技術。進一步發展嘅凸版印刷術。
* 1871年，美國人BB Blackwell改良紙型鉛版印刷術，創用薄鉛版，墊以木底印刷。
* 1882年，德人縻生白克（Meisendach）發明照相網版印刷術，將照相製版術向前推進一大步。

### 雕版印刷之起源

雕版印刷最早係響中國發明嘅。十九世紀末日本學者島田主張中國響公元6世紀嘅六朝就有雕版印刷，根據係北齊顏之推《顏氏家訓》有「書本」一詞；又根據明《河汾燕閑錄》中「隋開皇十三年十二月八日敕廢像遺經悉令雕版」一語，認為最遲喺隋朝已經有雕版印刷。但多數學者認為島田根據不足，主張隋朝重未有雕版印刷，雕版印刷起源於唐朝1。文獻根據有：

* （唐）義淨：《南海寄歸內法傳》：「造泥製底及托模泥像，或印絹紙隨處供養。」
* （唐）馮贄：《雲仙散錄》：「玄奘以回鋒紙印普賢像施於四眾，每歲五馱無餘。」

最早嘅印刷品紀錄：

* 張秀民著《中國印刷史》中提出雕版印書始於唐貞觀，主要依據係明史學家邵經邦嘅《弘簡錄》，唐太宗令梓行長孫皇后嘅遺著《女則》大概喺貞觀十年（西元636年）印刷。書中重引唐馮贄《雲仙散錄》：唐玄奘印施普賢菩薩像（約西元645～664年）施送四方為旁證。
* 唐開元年間（西元713～714年）雕本《開元雜報》係世界最早嘅報紙。

雕版印刷佛像響唐朝嘅盛行，同佛教有莫大關係，後來印刷嘅範圍擴大到其他經典。

* （宋）朱益：《猗覺寮雜記》：「雕印文字，唐以前無之，唐末益州始有墨版，後唐方鏤《九經》」。

現存最早嘅印刷品實物有：

* 1966年響韓國慶州佛國寺發現嘅《無垢淨光大陀羅尼經》，刻印於7世紀末中國唐朝武則天時代（據一份「反證資料」顯示，作為世界最古老木板印刷物被載入歷史教科書嘅《無垢淨光大陀羅尼經》並非出自新羅時代（8世紀初~751年前），而係高麗初期（11世紀初）嘅印刷物。隨著1966年響佛國寺釋迦塔2樓舍利函中，同《無垢淨光大陀羅尼經》一齊出土嘅《釋迦塔重修記》最近被解讀，從而證明該佛經係11世紀產物嘅證據浮出水面。因此，日本嘅《百萬塔陀羅尼經》（公元770年）成為最古老木板印刷物嘅可能性變大）。
* 日本奈良法隆寺《陀羅尼經》，大概770年喺日本印。
* 敦煌發現嘅《金剛經》，868年印刷，雕工精細，遠勝早先嘅《陀羅尼經》。

中國傳統嘅年畫中至今重保留有木版年畫工藝，例如著名嘅楊柳青年畫。

由於雕版印刷製作嘅印版只可以用喺特定嘅印刷品，製版嘅工作量好大、效率低，令早期印刷品非常珍貴。為解決製版嘅問題，後來發明咗活字印刷術，由於組版中嘅活字可以用完再用，令印刷嘅整體效率大大提高。早期嘅活字用膠泥製作，近代就改進為用鉛字。

活字印刷係相傳最早由中國嘅畢昇響1040年代發明嘅。金屬活字印刷亦係響北宋發明嘅。響12至13世紀，有好多阿拉伯文同埋中文嘅圖書館，含有幾萬書印刷嘅書。

金屬活字發明於宋代嘅根據係：

1. 元代科學家王禎（1260～1330）響《造活字印書法》（1298）中講到：「近世又鑄錫作字，以鐵條貫之，作行，嵌於盔內，界行印書，但上項字樣，難以使墨，率多印壞，所以不能久行。」呢個係中國關於金屬活字嘅早期記載。元初人所講嘅近世係宋代，講明用錫活字印書係響宋代。由非金屬活字到金屬活字，係印刷材料同造字工藝上嘅重大改革。
2. 清藏書家孫從添（1769～1840）響《藏書紀要》（18l0）中載：「宋刻有銅字刻本、活字本」。明確講明宋代有銅活字本。

### 印刷嘅傳播

中國嘅元代，中國同歐洲嘅交往有好大嘅發展。一係蒙古嘅遠徵，將中國嘅文化帶到西方，一係西方嘅傳教土亦多次來到中國，回國亦帶埋中國嘅印刷技術返去。西元13世紀，意大利人馬可波羅喺中國旅居多年，響佢嘅《遊記》中，敘述咗中國印銀紙嘅情況。佢呢啲介紹，令歐洲人知道中國嘅印刷情況。據講喺呢個時期，亦有人將中國嘅印刷品同埋雕版帶到歐洲。

歐洲同中國一樣，最先出現嘅係雕版印刷，之後出現活字印刷。只係歐洲從雕版印刷過渡到活字印刷嘅時間短啲。

關於中國印刷術傳入歐洲嘅路線，喺眾多著作中講到嘅有三條。一條係歐洲嘅傳教士同埋旅行家直接將中國嘅印刷術帶到歐洲；另一條係經由中亞、西亞、北非，最後傳到歐洲；第三條就係由俄國人傳到歐洲其他國家。

中國嘅印刷術最可能通過穿過絲綢之路嘅維吾爾人傳入中亞，經過阿拉伯世界傳播到歐洲，但有人認為證據唔夠。目前發現嘅世界上最早嘅活字母雕版，係響敦煌發現嘅十四世紀古維吾爾文木活字。

德國美因茲嘅約翰內斯•谷登堡喺1440年發明歐洲嘅印刷技術。根據佢從葡萄酒壓榨機改進嘅機器設計，古登堡開發咗用凸起嘅活字，一開始就用油性墨。不過，研究學者得出不同嘅結論，認為西方嘅活字印刷術係源自中國，漢學家安田樸曾經以「歐洲中心論欺騙行為嘅代表作：所謂古登堡可能係印刷術嘅發明人」為題論證。

### 工業時代印刷術

印刷機嘅發明，將印刷技術從手工階段帶到機械階段。

1455年，谷登堡發明鉛活字凸版機械印刷機。

印刷對知識傳播嘅影響
----------

印刷機嘅開發令知識傳播出現革命性嘅變化：1469年響威尼斯成立第一間印刷社（即出版社），1500年威尼斯有成417間印刷廠。1476年，William Caxton響英格蘭成立第一間印刷社。1539年，西班牙人Juan Pablos喺墨西哥嘅墨西哥城開印刷社。Stephen Day於1628年響美國麻塞諸塞海灣地區建立北美第一間印刷社，並協助成立劍橋出版社。

信息時代印刷術
-------

響電子技術迅速發展嘅過程中，印刷進入咗電子控制同自動化嘅時期，電子排版、電子分色、電子雕版廣泛應用，響印刷質量同效率上都得到大幅提高。電腦嘅應用繼續將印刷帶入數碼印刷時代，令傳統工藝難於完成嘅小品種、多變化印刷得以順利實現。

### 計算機印刷

文件可通過鐳射打印機、噴墨打印機或其他電腦打印機。近年，計算機打印同埋工業化印刷工藝融合埋一齊，導致數碼印刷嘅發展。

### 其他印刷

版畫嘅繪製過程亦被稱為印刷，影印亦係印刷嘅一種。

重有好多其他生活有嘅印刷活動。

有關文章
----

|  |  |  |  |
| --- | --- | --- | --- |
| 方法* 膠印
* 彩色印刷
* 凹版印刷
* 凸版印刷
* 平版印刷
* 紙版印刷
* 無版印刷
* 雕版印刷
* 柔性版印刷
* 照相凹板
* 防偽印刷
 | 人物* 畢昇
* 王禎
* Adam d'Ambergau
* David Bruce
* William Clowes
* George E. Clymer
* Ivan Fedorov，第一位俄羅斯印刷工
* 約翰內斯•古騰堡
* Francysk Skaryna, first Belarusian printer
* 王楨
 | 其他* Anilox
* 裝訂
* CIP4
* CUPS
* 書皮
* 皮裝書
* Geometric lathe
* 古版書
* 互聯網打印協議
* 排版
* 活件定義格式（JDF）
 | * LaserNet
* 活字
* 愛爾蘭國家印刷博物館
* PostScript
* 贈送本
* PrintML
* 出版
* Reading copy
* Slipcase
* 凸版印刷術
* 文字處理
* 隨選列印POD（print on demand）
 |

參考
--

1. ↑  《中國文化西傳歐洲史》，[法]安田樸著，耿異譯，商務印書館2000年7 月

註
-

* 註 1: 向達著《唐代刊書考》收入《唐代長安與西域文明》河北教育出版社2002年ISBN 7-5434-4237-X

睇埋
--

* 造紙術

出面網頁
----

|  |  |
| --- | --- |
|  | 維基語錄收錄咗同呢篇文相關嘅摘錄：
**印刷** |

* ICICLE Group專業印刷管理
* 中華印刷通史
* 志誠印務